યુઆઇડીએઆઇ દ્વારા કેટલાક દિવસ પહેલા સ્પષ્ટ કરવામાં આવ્યું હતું કે 31 ઓગસ્ટ સુધી જ તમે આધાર કાર્ડ અને પાન કાર્ડને લિંક કરી શકો છો. વળી, યુઆઇડીએઆઇના સીઇઓ અજય ભૂષણ પાંડેનું કહેવું છે કે આયકરની ધારા હેઠળ પાન અને આધાર લિંક કરવાની સીમાને નહીં વધારવામાં આવે. પણ તે પછી આ કામ હજી સુધી ના કરનાર તમામ લોકો માટે એક સારા સમાચાર આવ્યા છે. સરકારીની તરફથી આની તારીખ હવે ચાર મહિના માટે વધારી દેવામાં આવી છે. હવે તમે 31 ડિસેમ્બર સુધી ક્યારેય પણ આધાર કાર્ડને પાનકાર્ડ સાથે લિંક કરી શકો છો.